Linux ОС LibreOffice текстан редакторехь нохчийн меттан орфографи таллар нисдар. Карарчу хенахь отделан коьртачу декхарех ду нохчийн маттахь тексташца болх бечарна оьшу хьелаш кхоллар. Цундела хӀинца хьалха чекхдаккха леринчех ду нохчийн маттахь орфографи толлу программа кечйар. Цу декъехь биначу белхан жамӀаш Умархаджиев Салаудис LibreOffice редакторехь гайтира. И хаттар дийцаре деш, президиуман массо а декъахоша дакъалецира. Цу йукъахь хьахаделира нохчийн орфографин проблемаш а, нохчийн грамматика, стилистика толлу программаш йан цхьацца гӀирсаш – нохчийн меттан идеографически дошамаш, тезаурус, грамматикин дошамаш – тӀе ца тоьаш хилар а. Меттан а, литературин а отделан куьйгалхочо Альбеков Нурвадис а, НР ӀА Гуманитаре талламийн институтан директора Магомадов Супьяна а оцу декъехь цхьайолу проблемаш кхочушйан дан долийнарш хьахийра.